title: Provedbena uredba Komisije (EU) 2021/619 оd 15. travnja 2021. o izmjeni provedbenih uredbi (EU) 2020/2235, (EU) 2020/2236 i (EU) 2021/403 u pogledu prijelaznih odredbi za uporabu certifikata o zdravlju životinja, certifikata o zdravlju životinja/službenih certifikata i službenih certifikata (Tekst značajan za EGP)

text:
                  16.4.2021

                  HR

                  Službeni list Europske unije

                  L 131/72

         PROVEDBENA UREDBA KOMISIJE (EU) 2021/619
         оd 15. travnja 2021.
         o izmjeni provedbenih uredbi (EU) 2020/2235, (EU) 2020/2236 i (EU) 2021/403 u pogledu prijelaznih odredbi za uporabu certifikata o zdravlju životinja, certifikata o zdravlju životinja/službenih certifikata i službenih certifikata
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 146. stavak 2., članak 156. stavak 2. prvi podstavak točku (a), članak 162. stavak 5., članak 168. stavak 4., članak 213. stavak 2., članak 224. stavak 4., članak 238. stavak 3. i članak 239. stavak 3.,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (2), a posebno njezin članak 90., članak 126. stavak 3. i članak 134. prvi podstavak točku (f),
         budući da:

                     (1)

                     Provedbenim uredbama Komisije (EU) 2020/2235 (3), (EU) 2020/2236 (4) i (EU) 2021/403 (5) utvrđeni su predlošci certifikata o zdravlju životinja, certifikata o zdravlju životinja/službenih certifikata i službenih certifikata koji moraju pratiti pošiljke životinja i robe pri premještanjima unutar Unije i ulasku u Uniju.

                     (2)

                     Kako bi se olakšao prelazak na uporabu novih certifikata o zdravlju životinja i certifikata o zdravlju životinja/službenih certifikata za premještanja pošiljaka unutar Unije i među državama članicama te omogućilo odgovarajuće osposobljavanje subjekata i osoblja nadležnih tijela u svim državama članicama, potrebno je utvrditi prijelazno razdoblje u kojem bi nadležna tijela u državama članicama trebala imati mogućnost uporabe certifikata izdanih u skladu sa zakonodavstvom primjenjivim prije datuma početka primjene provedbenih uredbi (EU) 2020/2235, (EU) 2020/2236 i (EU) 2021/403.

                     (3)

                     Provedbenom uredbom (EU) 2020/2235 propisano je prijelazno razdoblje za ulazak u Uniju pošiljaka proizvoda životinjskog podrijetla, mješovitih proizvoda, klica za prehranu ljudi i sjemena namijenjenog proizvodnji klica za prehranu ljudi, koje prati odgovarajući certifikat izdan u skladu s predlošcima iz Uredbe Komisije (EU) br. 28/2012 (6) i Provedbene uredbe Komisije (EU) 2019/628 (7). Stoga bi u interesu pravne sigurnosti trebalo pojasniti trajanje prijelaznog razdoblja za uporabu takvih certifikata.

                     (4)

                     Provedbenom uredbom Komisije (EU) 2020/2235 stavlja se izvan snage Uredba Komisije (EZ) br. 599/2004 (8) s učinkom od 21. travnja 2021. Tom je uredbom utvrđen usklađeni predložak certifikatâ za premještanja pošiljaka životinja i robe unutar Unije. Osim toga, tom je uredbom propisana usklađenost usklađenog predloška certifikatâ sa sustavom TRACES (Trade Control and Expert System) i olakšava se sustav certificiranja i obavješćivanja o premještanjima takvih pošiljaka unutar Unije. Kako bi se certifikati izdani u skladu sa zakonodavstvom primjenjivim prije 21. travnja 2021. mogli i dalje koristiti u sustavu TRACES, datum stavljanja izvan snage te uredbe trebalo bi izmijeniti s obzirom na završetak prijelaznih razdoblja u provedbenim uredbama (EU) 2020/2236 i (EU) 2021/403, kako su izmijenjene ovom Uredbom.

                     (5)

                     Provedbenom uredbom (EU) 2020/2236 propisano je prijelazno razdoblje za ulazak u Uniju pošiljaka akvatičnih životinja i proizvoda životinjskog podrijetla od akvatičnih životinja koje prati odgovarajući certifikat o zdravlju životinja izdan u skladu s Uredbom Komisije (EZ) br. 1251/2008 (9). Stoga bi u interesu pravne sigurnosti trebalo pojasniti trajanje prijelaznog razdoblja za uporabu takvih certifikata.

                     (6)

                     Kako bi se nadležnim tijelima olakšalo provođenje mjera potrebnih za usklađivanje s Provedbenom uredbom (EU) 2020/2236 pri premještanju unutar Unije pošiljaka akvatičnih životinja i proizvoda životinjskog podrijetla od akvatičnih životinja, trebalo bi uvesti prijelazno razdoblje u kojem pošiljke može pratiti odgovarajući certifikat o zdravlju životinja izdan u skladu s Uredbom (EZ) br. 1251/2008.

                     (7)

                     Provedbenom uredbom (EU) 2021/403 propisuje se prijelazno razdoblje za ulazak u Uniju pošiljaka kopnenih životinja i njihovih zametnih proizvoda koje prati odgovarajući certifikat izdan u skladu s predlošcima iz uredbi Komisije (EZ) br. 798/2008 (10) i (EU) br. 206/2010 (11), provedbenih uredbi Komisije (EU) br. 139/2013 (12) i (EU) 2018/659 (13), odluka Komisije 2006/168/EZ (14) i 2010/472/EU (15) te u skladu s provedbenim odlukama Komisije 2011/630/EU (16), 2012/137/EU (17) i (EU) 2019/294 (18). Stoga bi u interesu pravne sigurnosti trebalo pojasniti trajanje prijelaznog razdoblja za uporabu takvih certifikata.

                     (8)

                     Kako bi se nadležnim tijelima olakšalo provođenje mjera potrebnih za usklađivanje s Provedbenom uredbom (EU) 2021/403 pri premještanju među državama članicama pošiljaka kopnenih životinja i njihovih zametnih proizvoda, trebalo bi uvesti prijelazno razdoblje tijekom kojeg pošiljke može pratiti odgovarajući certifikat izdan u skladu s direktivama Vijeća 64/432/EEZ (19), 88/407/EEZ (20), 89/556/EEZ (21), 90/429/EEZ (22), 91/68/EEZ (23), 92/65/EEZ (24), 2009/156/EZ (25) i 2009/158/EZ (26) te u skladu s Odlukom Komisije 2010/470/EU (27).

                     (9)

                     Budući da se provedbene uredbe (EU) 2020/2235, (EU) 2020/2236 i (EU) 2021/403 primjenjuju s učinkom od 21. travnja 2021., i ova bi se Uredba trebala primjenjivati od tog datuma.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjena Provedbene uredbe (EU) 2020/2235
            Članak 35. Provedbene uredbe (EU) 2020/2235 zamjenjuje se sljedećim:

                  „Članak 35.
                  Prijelazne odredbe

                     1.   Ulazak u Uniju pošiljaka proizvoda životinjskog podrijetla, mješovitih proizvoda, klica namijenjenih prehrani ljudi i sjemena namijenjenog proizvodnji klica za prehranu ljudi koje prati odgovarajući certifikat izdan u skladu s predlošcima iz Uredbe (EU) br. 28/2012 i Provedbene uredbe (EU) 2019/628 dopušten je do 20. listopada 2021. pod uvjetom da je certifikat prije 21. kolovoza 2021. potpisala osoba ovlaštena za potpisivanje certifikata u skladu s tom uredbom i provedbenom uredbom.

                     2.   Usklađeni predložak certifikatâ za premještanja unutar Unije iz Uredbe (EZ) br. 599/2004 prihvaća se za premještanja unutar Unije do 17. listopada 2021.

                     3.   Upućivanja na odredbe akata stavljenih izvan snage u certifikatima i Prilogu Uredbi (EZ) br. 599/2004 smatraju se upućivanjima na odgovarajuće zamjenske odredbe i čitaju se u skladu s korelacijskim tablicama, ako je primjenjivo.”.

            Članak 2.
            Izmjena Provedbene uredbe (EU) 2020/2236
            Članak 10. Provedbene uredbe (EU) 2020/2236 zamjenjuje se sljedećim:

                  „Članak 10.
                  Prijelazne odredbe

                     1.   Ulazak u Uniju pošiljaka akvatičnih životinja i proizvoda životinjskog podrijetla od akvatičnih životinja koje prati odgovarajući certifikat o zdravlju životinja izdan u skladu s predloškom iz Uredbe (EZ) br. 1251/2008 dopušten je do 20. listopada 2021. pod uvjetom da je certifikat o zdravlju životinja potpisao službeni inspektor prije 21. kolovoza 2021.

                     2.   Premještanja unutar Unije pošiljaka akvatičnih životinja i proizvoda životinjskog podrijetla od akvatičnih životinja koje prati odgovarajući certifikat o zdravlju životinja izdan u skladu s predloškom iz Uredbe (EZ) br. 1251/2008 dopuštena su do 17. listopada 2021.

                     3.   Upućivanja na odredbe akata stavljenih izvan snage u certifikatima smatraju se upućivanjima na odgovarajuće zamjenske odredbe i čitaju se u skladu s korelacijskim tablicama, ako je primjenjivo.”.

            Članak 3.
            Izmjena Provedbene uredbe (EU) 2021/403
            Članak 27. Provedbene uredbe (EU) 2021/403 zamjenjuje se sljedećim:

                  „Članak 27.
                  Prijelazne odredbe

                     1.   Ulazak u Uniju pošiljaka kopnenih životinja i njihovih zametnih proizvoda koje prati odgovarajući certifikat izdan u skladu s predlošcima iz uredbi (EZ) br. 798/2008 i (EU) br. 206/2010, provedbenih uredbi (EU) br. 139/2013 i (EU) 2018/659, odluka 2006/168/EZ i 2010/472/EU te u skladu s provedbenim odlukama 2011/630/EU, 2012/137/EU i (EU) 2019/294 dopušten je do 20. listopada 2021. pod uvjetom da je certifikat prije 21. kolovoza 2021. potpisala osoba ovlaštena za potpisivanje certifikata u skladu s tim uredbama, provedbenim uredbama, odlukama i provedbenim odlukama.

                     2.   Premještanja među državama članicama pošiljaka određenih kategorija kopitara i papkara koje prati odgovarajući certifikat izdan u skladu s predlošcima iz direktiva Vijeća 64/432/EEZ (*1), 91/68/EEZ (*2), Direktive 92/65/EEZ i Direktive Vijeća 2009/156/EZ (*3) dopuštena su do 17. listopada 2021.

                     3.   Premještanja među državama članicama pošiljaka određenih kategorija ptica i njihovih zametnih proizvoda koje prati odgovarajući certifikat izdan u skladu s predloškom iz Direktive Vijeća 2009/158/EZ (*4) dopuštena su do 17. listopada 2021.

                     4.   Premještanja među državama članicama pošiljaka određenih vrsta zametnih proizvoda goveda koje prati odgovarajući certifikat izdan u skladu s predlošcima iz direktiva 88/407/EEZ i 89/556/EEZ dopuštena su do 17. listopada 2021.

                     5.   Premještanja među državama članicama pošiljaka određenih vrsta zametnih proizvoda ovaca i koza koje prati odgovarajući certifikat izdan u skladu s predloškom iz Odluke 2010/470/EU dopuštena su do 17. listopada 2021.

                     6.   Premještanja među državama članicama pošiljaka određenih vrsta zametnih proizvoda svinja koje prati odgovarajući certifikat izdan u skladu s predlošcima iz Direktive 90/429/EEZ i Odluke 2010/470/EU dopuštena su do 17. listopada 2021.

                     7.   Premještanja među državama članicama pošiljaka određenih vrsta zametnih proizvoda kopitara koje prati odgovarajući certifikat izdan u skladu s predloškom iz Odluke 2010/470/EU dopuštena su do 17. listopada 2021.

                     8.   Premještanja među državama članicama pošiljaka određenih kategorija pčela koje prati odgovarajući certifikat izdan u skladu s predloškom iz Direktive 92/65/EEZ dopuštena su do 17. listopada 2021.

                     9.   Premještanja među državama članicama pošiljaka određenih kategorija kopnenih životinja i određenih zametnih proizvoda kopnenih životinja koje prati odgovarajući certifikat izdan u skladu s predloškom iz Direktive 92/65/EEZ dopuštena su do 17. listopada 2021.

                     10.   Upućivanja na odredbe akata stavljenih izvan snage u certifikatima smatraju se upućivanjima na odgovarajuće zamjenske odredbe i čitaju se u skladu s korelacijskim tablicama, ako je primjenjivo.

            Članak 4.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 21. travnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. travnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 84, 31.3.2016., str. 1.

            (2)  SL L 95, 7.4.2017., str. 1.

            (3)  Provedbena uredba Komisije (EU) 2020/2235 od 16. prosinca 2020. o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja, predložaka službenih certifikata i predložaka certifikata o zdravlju životinja/službenih certifikata za ulazak u Uniju i premještanja unutar Unije pošiljaka određenih kategorija životinja i robe i u pogledu službenog certificiranja u vezi s takvim certifikatima te o stavljanju izvan snage Uredbe (EZ) br. 599/2004, provedbenih uredbi (EU) br. 636/2014 i (EU) 2019/628, Direktive 98/68/EZ i odluka 2000/572/EZ, 2003/779/EZ i 2007/240/EZ (SL L 442, 30.12.2020., str. 1.).

            (4)  Provedbena uredba Komisije (EU) 2020/2236 оd 16. prosinca 2020. o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja za ulazak u Uniju i premještanja unutar Unije pošiljaka akvatičnih životinja i određenih proizvoda životinjskog podrijetla od akvatičnih životinja, službenog certificiranja u vezi s takvim certifikatima i o stavljanju izvan snage Uredbe (EZ) br. 1251/2008 (SL L 442, 30.12.2020., str. 410.).

            (5)  Provedbena uredba Komisije (EU) 2021/403 od 24. ožujka 2021. o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja i predložaka certifikata o zdravlju životinja/službenih certifikata za ulazak u Uniju i premještanja među državama članicama pošiljaka određenih kategorija kopnenih životinja i njihovih zametnih proizvoda i u pogledu službenog certificiranja u vezi s takvim certifikatima te o stavljanju izvan snage Odluke 2010/470/EU (SL L 113, 31.3.2021., str. 1.).

            (6)  Uredba Komisije (EU) br. 28/2012 od 11. siječnja 2012. o utvrđivanju zahtjeva za certificiranje uvoza i provoza kroz Uniju za određene mješovite proizvode i o izmjeni Odluke 2007/275/EZ i Uredbe (EZ) br. 1162/2009 (SL L 12, 14.1.2012., str. 1.).

            (7)  Provedbena uredba Komisije (EU) 2019/628 od 8. travnja 2019. o predlošcima službenih certifikata za određene životinje i robu te o izmjeni Uredbe (EZ) br. 2074/2005 i Provedbene uredbe (EU) 2016/759 u pogledu tih predložaka certifikata (SL L 131, 17.5.2019., str. 101.).

            (8)  Uredba Komisije (EZ) br. 599/2004 od 30. ožujka 2004. o usvajanju usklađenog obrasca certifikata i izvješća inspekcije povezanih s trgovinom životinjama i proizvodima životinjskog podrijetla unutar Zajednice (SL L 94, 31.3.2004., str. 44.).

            (9)  Uredba Komisije (EZ) br. 1251/2008 od 12. prosinca 2008. o provedbi Direktive Vijeća 2006/88/EZ u pogledu uvjeta i kriterija certificiranja za stavljanje na tržište i uvoz u Zajednicu životinja i proizvoda akvakulture te utvrđivanju popisa vektorskih vrsta (SL L 337, 16.12.2008., str. 41.).

            (10)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

            (11)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).

            (12)  Provedbena uredba Komisije (EU) br. 139/2013 od 7. siječnja 2013. o utvrđivanju uvjeta zdravlja životinja za uvoz određenih vrsta ptica u Uniju i o uvjetima njihove karantene (SL L 47, 20.2.2013., str. 1.).

            (13)  Provedbena uredba Komisije (EU) 2018/659 оd 12. travnja 2018. o uvjetima za ulazak u Uniju živih kopitara te sjemena, jajnih stanica i zametaka kopitar (SL L 110, 30.4.2018., str. 1.).

            (14)  Odluka Komisije 2006/168/EZ od 4. siječnja 2006. o utvrđivanju zahtjeva zdravlja životinja i veterinarskog certificiranja radi uvoza zametaka goveda u Zajednicu te stavljanja izvan snage Odluke 2005/217/EZ (SL L 57, 28.2.2006., str. 19.).

            (15)  Odluka Komisije 2010/472/EU od 26. kolovoza 2010. o uvozu sjemena, jajnih stanica i zametaka ovaca i koza u Uniju (SL L 228, 31.8.2010., str. 74.).

            (16)  Provedbena odluka Komisije 2011/630/EU od 20. rujna 2011. o uvozu sjemena domaćih životinja vrste goveda u Uniju (SL L 247, 24.9.2011., str. 32.).

            (17)  Provedbena odluka Komisije 2012/137/EU od 1. ožujka 2012. o uvozu sjemena domaćih životinja vrste svinja u Uniju (SL L 64, 3.3.2012., str. 29.).

            (18)  Provedbena odluka Komisije (EU) 2019/294 od 18. veljače 2019. o utvrđivanju popisa državnih područja i trećih zemalja iz kojih se odobrava uvoz pasa, mačaka i pitomih vretica u Uniju i obrasca zdravstvenog certifikata za životinje za takav uvoz (SL L 48, 20.2.2019., str. 41.).

            (19)  Direktiva Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (SL 121, 29.7.1964., str. 1977.).

            (20)  Direktiva Vijeća 88/407/EEZ od 14. lipnja 1988. o utvrđivanju zahtjeva zdravlja životinja koji se primjenjuju na trgovinu unutar Zajednice i na uvoz sjemena domaćih životinja vrste goveda (SL L 194, 22.7.1988., str. 10.).

            (21)  Direktiva Vijeća 89/556/EEZ od 25. rujna 1989. o uvjetima zdravlja životinja kojima se uređuje trgovina zamecima domaćih životinja vrste goveda unutar Zajednice i njihov uvoz iz trećih zemalja (SL L 302, 19.10.1989., str. 1.).

            (22)  Direktiva Vijeća 90/429/EEZ od 26. lipnja 1990. o utvrđivanju uvjeta zdravlja životinja koji se primjenjuju na promet unutar Zajednice i uvoz sjemena domaćih životinja vrste svinja (SL L 224, 18.8.1990., str. 62.).

            (23)  Direktiva Vijeća 91/68/EEZ od 28. siječnja 1991. o veterinarsko-zdravstvenim uvjetima koji se primjenjuju na trgovinu ovcama i kozama unutar Zajednice (SL L 46, 19.2.1991., str. 19.).

            (24)  Direktiva Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (SL L 268, 14.9.1992., str. 54.).

            (25)  Direktiva Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (SL L 192, 23.7.2010., str. 1.).

            (26)  Direktiva Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (SL L 343, 22.12.2009., str. 74.).

            (27)  Odluka Komisije 2010/470/EU od 26. kolovoza 2010. o obrascima zdravstvenih certifikata za trgovinu unutar Unije sjemenom, jajnim stanicama i zamecima kopitara, ovaca i koza te zamecima svinja (SL L 228, 31.8.2010., str. 15.).


title: Provedbena uredba Komisije (EU) 2021/631 оd 12. travnja 2021. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Budaörsi őszibarack” (ZOZP))

text:
                  19.4.2021

                  HR

                  Službeni list Europske unije

                  L 132/23

         PROVEDBENA UREDBA KOMISIJE (EU) 2021/631
         оd 12. travnja 2021.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Budaörsi őszibarack” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Mađarske za upis naziva „Budaörsi őszibarack” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Budaörsi őszibarack” potrebno je upisati u registar,

               DONIJELA JE OVU UREDBU:

            Članak 1.
            Naziv „Budaörsi őszibarack” (ZOZP) upisuje se u registar.
            Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. travnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 447, 23.12.2020., str. 21.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).